Metforminbehandling

Du er blevet anbefalet Metforminbehandling på grund af PCOS.

Virkning: Metformin øger følsomheden for insulin så sukkerforbrændingen i musklerne øges. Det stabiliserer sukkerniveauet i blodet. Det kan nogle gange hjælpe til at stabilisere ægløsning.

Bivirkninger: De vigtigste bivirkninger er kvalme, opkastning, tynd afføring og smerter i maven. Disse bivirkninger kan mindskes, ved at trappe langsomt op i dosis og tage tabletterne i forbindelse med et måltid.

Hvis man oplever bivirkninger kan man prøve at vente en uge ekstra før dosis øges. Bliver generne ved kan man gå én tablet ned i dosis.

Tabletterne (Metformin 500 mg) tages som skitseret i skemaet:

|  |  |  |
| --- | --- | --- |
|  | Morgen | Aften |
| Uge 1 | 1 | 0 |
| Uge 2 | 1 | 1 |
| Uge 3 | 2 | 1 |
| Uge 4 | 2 | 2 |